armvectores/hy_wikipedia_2023 huggingface dataset:
Նոյդրոսենֆելդ

Նոյդրոսենֆելդ (գերմ.՝ Neudrossenfeld), կոմունա Գերմանիայում՝ Բավարիա երկրամասում։
Մտնում է Կուլմբախ շրջանի կազմի մեջ՝ Վերին Ֆրանկոնիայում։ Բնակչությունը ըստ 2014 թվականի տվյալների կազմում է 3827 մարդ։ Զբաղեցնում է 50,24 կմ² տարածք։ Խտությունը կազմում է 76 մարդ/կմ²։ Փոստային ինդեքս՝ 95352։ Հեռախոսային կոդը +49 9203։


== Պատկերասրահ ==


== Ծանոթագրություններ ==
Լեքո

Անվան այլ կիրառումների համար տե՛ս՝ Լեքո (այլ կիրառումներ)Լեքո (իտալերեն՝ Lecco  [ˈlekːo, ˈlɛˑkːo], Lecch [ˈlɛkː], գերմ.՝ Leck), կոմունա Իտալիայում, գտնվում է Լոմբարդիա մարզի Լեքո գավառում, Կոմո լճի հարավային մասում։
Բնակչությունը կազմում է 47 319 մարդ (2008 թվականի տվյալներով), բնակչության խտությունը՝ 1044,6 մարդ/կմ²։ Տարածքը՝ 45 կմ²։ Փոստային ինդեքս՝ 23900։ Հեռախոսային կոդ՝ 0341։
Լեքոյում են ծավալվում «Նշանվածները» վեպի գործողությունները (գրական այդ նշանավոր երկի հեղինակ Ալեսանդրո Մանձոնին ծնվել է այստեղ)։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		
		


== Քույր քաղաքներ ==
 Միտիշչի, Ռուսաստանի Դաշնություն


== Արտաքին հղումներ ==
http://www.comune.lecco.it/home.jhtml;jsessionid=1915724B5B04D0E7AEC07098C6E2EEDE/(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ատիխոֆոբիա

Ատիխոֆոբիա (լատ.՝ atyches` դժբախտ, հին հունարեն՝ φόβος` վախ), անհիմն վախ անհաջողություններից։ Ազդում է մարդու կենսակերպի և մտադրությունների վրա։
Մարդիկ, ովքեր ունեն ատիխոֆոբիա, սովորաբար ուղիղ կապ են տեսնում անհաջողության և մրցակցության մեջ, նրանք համարում են, որ անհաջողությունը շրջանցելու համար ավելի լավ է գործ չունենալ խնդրահարույց հարցերի հետ։ Նրանց համար հաջողության հասնելը գրեթե անհասանելի նպատակ է։ Ինքավստահության և մոտիվացիայի կորուստը նրանց կարող են հանգեցնել դեպրեսիայի, այնուհետև՝ ավելի լուրջ հոգեկան խնդիրների։
Ատիխոֆոբիայից տառապողները կարող են ունենալ մի շարք ֆիզիոլոգիական ախտանիշներ՝ սրտի ոչ նորմալ աշխատանք, շնչահեղձություն, սրտխառնոց, թուլություն, քրտնարտադրություն, ստամոքսի խանգարում, մկանների ձգվածություն։ Այս ախտանիշները հայտնվում են, երբ հետևյալ ֆոբիայով մարդիկ բախվում են անհաջողության հավանականությանը, օրինակ՝ երբ նրանց խնդրում են մի առաջադրանք իրականացնել, որոնք իրենց կարծիքով նրանք չեն կարողանա հաջողությամբ իրականացնել։
Ավելի թույլ ատիխաֆոբիա առաջանում է այն տեղերում, երբ մարդիկ մրցում են առաջխաղացման համար։ Դրանք են դպրոցները, ուսումնական հաստատությունները։


== Ծանոթագրություններ ==
Մ.թ.ա. 632


== Դեպքեր ==


== Ծնունդներ ==


== Մահեր ==
Ֆրանկո Ձեֆֆիրելլի

Ֆրանկո Ձեֆիրելի (իտալերեն՝ Franco Zeffirelli, իսկական անունը՝ Ջանֆրանկո Կորսի, իտալերեն՝ Gianfranco Corsi, փետրվարի 12, 1923(1923-02-12)[…], Ֆլորենցիա - հունիսի 15, 2019(2019-06-15)[…], Հռոմ, Իտալիա), իտալացի դերասան, ռեժիսոր, պրոդյուսեր, սցենարիստ, օպերաների բեմադրիչ։ Երկու անգամ արժանացել է «Էմմի» մրցանակի։


== Կինոնկարներ ==
1967 - Անսանձ կնոջ սանձահարումը / The Taming Of The Shrew
1968 - Ռոմեո և Ջուլիետ / Romeo and Juliet
1972 - Եղբայր Արև, քույր Լուսին / Brother Sun, Sister Moon
1977 - Հիսուս Նազովրեցի / Jesus of Nazareth
1979 - Չեմպիոն / The Champ
1981 - Հավերժ սեր / Endless Love
1982 - Պայացներ / իտալերեն՝ Pagliacci
1983 - Տրավիատա / իտալերեն՝ La Traviata
1986 - Օթելլո / Otello
1990 - Համլետ / Hamlet
1993 - Ճնճղուկը / Sparrow
1996 - Ջեն Էյր / Jane Eyre
1999 - Թեյ Մուսսոլինիի հետ / Tea With Mussolini
2002 - Կալլաս առհավետ / Callas Forever


== Սցենարներ ==
1967 - Անսանձ կնոջ սանձահարումը / The Taming Of The Shrew
1983 - Տրավիատա / իտալերեն՝ La Traviata
1990 - Համլետ / Hamlet
1993 - Ճնճղուկը / Sparrow
1996 - Ջեն Էյր / Jane Eyre
1999 - Թեյ Մուսսոլինիի հետ / Tea With Mussolini


== Ծանոթագրություններ ==
Բանլըք

Բանլըք, գյուղ Արևմտյան Հայաստանում, Կիլիկիայի Ադանայի նահանգի Հաճնի գավառակում։ Գտնվում էր Հաճն քաղաքի մոտ, Բանլըք գետի ափին։


== Անվան ստուգաբանություն ==
Հարուստ է հանքային ջրերով։ Անվանումն էլ առաջացել է «բաղնիք» անունից։


== Բնակչություն ==
XIX դարի վերջին ուներ 120 հայ և 570 այլազգի բնակիչ։


== Պատմություն ==
1920 թվականին՝ Հաճնի անկումից հետո, Հաճնի բազմաթիվ բնակիչներ ապաստան գտան այստեղ։ Զեյթունի հերոսամարտի ժամանակ Բանլըքի բնակիչները առատ երկաթեղեն են մատակարարել զինագործներին՝ հրացան պատրաստելու համար։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Էնթոնի Քեր

Էնթոնի Ֆ․ Քեր (անգլ.՝ Anthony F. Ker,1967, Վելինգտոն, Նոր Զելանդիա), նորզելանդացի շախմատիստ, միջազգային վարպետ (2000)։


== Կենսագրություն ==
Նոր Զոլանդիայի առաջնության տասնչորսակի չեմպիոն՝ 1988-1989 (1-2 տեղերն է կիսել Փոլ Գարպետի հետ), 1990 / 91, 1992 / 93, 1993 / 94 (1-2 տեղերն է կիսել Փիթեր Մակքենզի հետ), 1994 / 95, 2001 / 02, 2002 / 03, 2003 / 04 (3-րդ տեղը մրցակցությունից դուրս խաղացած Ա․ Վոլեմի և Տ․Ռայլիի համար), 2004 / 05 (2-րդ տեղը մրցակցությունից դուրս խաղացող Ա․ Վոլեմի համար), 2009, 2010, 2011, 2015 (10 շախմատիստների խմբում), 2019 (1-2 տեղերն է կիսել Դայվ Ռասելի հետ)։ Երկրի չեմպիոնի տիտղոսների քանակով Քերը զիջում է միայն Սարապուլին, ում հաջողվել է հաղթել 20 առաջնությունում։ Նոր Զելանդիայի 1997 / 98, 1998 / 99 և 2007 առաջնությունների արծաթե մեդալակիր։ 1984/85 և 2021 թվականների Նոր Զելանդիայի առաջնությունների բրոնզե մեդալակիր։
Նոր Զելանդիայի արագ շախմատի՝ 1999, 2009, 2011, 2013 (1-2 տեղերն է կիսել Պոլ Գարպետի հետ), 2017 (1-2 տեղերն է կիսել Հանս Գաոյի հետ) և 2020 թվականի չեմպիոն։
1987, 1988 Հյուսիսային կղզու առաջնության (1-2 Պիտեր Ստյուարտի հետ), 1989 (շախմատիստների 5 հոգանոց խմբում), 1991, 1995 (Ռոբերտ Ուեյն Սմիթի հետ), 1997, 2000, 2008 թվականների չեմպիոն։
Նոր Զելանդիայի հավաքականի կազմում մասնակցել է ութ շախմատային օլիմպիադաների (1988, 1990, 1994, 2000, 2004, 2006, 2014, 2018)։ 1994, 2004 և 2006 թվականներին խաղացել է առաջին խաղատախտակի վրա), Ասիայի թիմային առաջնություններում՝ 1983 և 1995 թվականներ։
1993 և 1995 թվականներին մասնակցել է մարզային մրցաշարերի։
Մասնակցել է մի քանի Օվկիանիայի առաջնությունների։ Լավագույն արդյունք՝ բրոնզե մեդալ 2000 թվականին։
1985 և 1986 թվականներին մասնակցել է Աշխարհի պատանեկան առաջնությունների։
Նաև հայտնի է որպես ուժեղ թղթախաղ խաղացող։ Ներկայացրել է Նոր Զելանդիան բրիջի մի քանի միջազգային մրցույթներում։


== Ընտանիք ==
Եղբայրը՝ Չարլզ Քերը, շախմատիստ է, Նոր Զելանդիայի առաջնության մասնակից, 1989 թվականի Հյուսիսային կղզու առաջնության չեմպիոն։


== Սպորտային արդյունքներ ==


== Վարկանիշի փոփոխություն ==


== Ծանոթագրություններ ==


== Արտաքին հղումներ ==
Партии Э։ Кера в базе Chessgames
Личная карточка Э։ Кера на сайте 365Chess
Սոֆինո (գյուղ, Սիչովսկի շրջան)

Անվան այլ կիրառումների համար տե՛ս՝ ՍոֆինոՍոֆինո (ռուս.՝ Софьино), գյուղ Ռուսաստանի Սմոլենսկի մարզի Սիչովսկի շրջանի կազմում։
Սոֆինոն գտնվում է շրջանի հյուսիսարևելյան մասում՝ Սիչևկայից 17 կմ հարավ-արևելք, P134 «Հին Սմոլենսկայա ճանապարհ» մայրուղուց՝ Սմոլենսկ - Դորոգոբուժ - Վյազմա - Զուբցով, 18 կմ արևելք, Պլեխանովկա գետի ափին։ Վազուզա երկաթուղային կայարանը գտնվում է գյուղից 15 կմ դեպի արևմուտք՝ Վյազմա-Ռժև գծի վրա 


== Բնակչություն ==
Բնակչությունը 2007 թվականին գրանցված տվյալներով կազմել է 72 մարդ։


== Պատմություն ==
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուժվինսկոե

Գուժվինսկոե (ուկրաիներեն՝ Гужвинське), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1659 թվականին։
2001 թվականի տվյալներով Գուժվինսկոե գյուղում բնակվում էր 56 մարդ։ Բնակավայրը զբաղեցնում է 0,154 կմ² տարածք։ Բնակչության խտությունը կազմում էր 363,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
«Կինոաշուն» ազգային կինոյի փառատոն

«Կինոաշուն» ազգային կինոյի փառատոն, ազգային կինոյի ամենամյա հայկական կինոփառատոն, որն ավանդաբար անցկացվել է աշնանը։ Կազմակերպվել է Հայաստանի ազգային կինոկենտրոնի կողմից, Հայաստանի Մշակույթի նախարարության աջակցությամբ։


== Պատմություն ==
Փառատոնը կազմակերպվել է Հայաստանի ազգային կինոկենտրոնի կողմից, Հայաստանի Մշակույթի նախարարության կողմից։ Ըստ Ազգային կինոկենտրոնի տնօրեն Գևորգ Գևորգյանի՝ «Կինոաշունի» նպատակը ոչ միայն կինոյի ու հանդիսատեսի միջև կապի վերականգնումն է, այլև հայկական ժամանակակից ֆիլմերը հանդիսատեսին ներկայացնելը։ Նա նշել է, որ հոկտեմբերը հայտարարվելու է ազգային կինոյի ամիս, և «Կինոաշունը» անցկացվելու է ամեն տարի, ինչպես մայրաքաղաքում, այնպես էլ՝ հանրապետության մարզերում։ Հայաստանի Մշակույթի նախկին նախարար Հասմիկ Պողոսյանը փառատոնի մասին ասել է. 

Երաժիշտ Արա Գևորգյանը խոսելով փառատոնի մասին, ասել է. 

Առաջին փառատոնը անցկացվել է 2010 թվականի հոկտեմբերի 11-ից նոյեմբերի 10-ը, Երևանում և Հայաստանի մարզերում։ Փառատոնի շրջանակներում ներկայացվել են հայկական արտադրության ինչպես ժամանակակից, այնպես էլ՝ խորհրդային տարիների ֆիլմեր։ Փառատոնի ընթացքում կազմակերպվել են նաև հայ կինոգործիչներին նվիրված հոբելյանական միջոցառումներ, կլոր սեղաններ և սեմինարներ։
Ազգային կինոյի երկրորդ փառատոնը, որը նվիրվել է Հայաստանի անկախության 20-ամյակին, անց է կացվել 2011 թվականի սեպտեմբերի 24-ից հոկտեմբերի 28-ը, Հայաստանի երրորդ նախագահ Սերժ Սարգսյանի հովանու ներքո։ Ի տարբերություն Կինոաշուն 2010-ի, որի շրջանակներում ֆիլմերի դիտումներն անց էին կացվել հանրապետության միայն մի քանի մարզերում, երկրորդ փառատոնի ընթացքում ֆիլմեր ցուցադրվել են Հայաստանի բոլոր մարզերում։ Կինոփառատոնի շրջանակներում նշվել է հայտնի հայ կինեմատոգրաֆիստներ Դմիտրի Կեսայանցի և Հովիկ Հախվերդյանի հոբելյանները, ինչպես նաև՝ երեք գրքերի շնորհանդեսներ։


=== Անցկացված կինոփառատոններ ===
Կինոաշուն 2010
Կինոաշուն 2011


== Ծանոթագրություններ ==


== Արտաքին հղումներ ==
ԿԻՆՈԱՇՈՒՆ 2012
Ավարտվեց Կինոաշուն 2013-ը
Ազգային կինոյի «Կինոաշուն»
Կինոցուցադրություններ՝ սահմանամերձ գյուղերում
«Կինոաշուն» կինոամիսը մեկնարկեց
Կինոաշուն 2015 Archived 2020-07-11 at the Wayback Machine.
Էլեֆտերիա Էլեֆտերիու

Էլեֆտերիա Էլեֆտերիու (հունարեն՝ Ελευθερία Ελευθερίου, մայիսի 12, 1989(1989-05-12), Պարալիմնի, Ֆամագուստայի շրջան, Կիպրոս), հույն երգչուհի, ով Եվրատեսիլ 2012-ում ներկայացրել է Հունաստանը «Aphrodisiac» («Աֆրոդիզիակ») երգով և զբաղեցրել 17-րդ հորիզոնականը։


== Սկավառակագրություն ==


=== Սինգլներ ===
Kentro Tou Kosmou (2010)
Otan Hamilonoume To Fos (2010)
Never (2011)
Aphrodisiac (2012)


== Ծանոթագրություններ ==
Ժորնովկա (գյուղ, Կրասնինսկի շրջան)

Անվան այլ կիրառումների համար տե՛ս՝ ԺորնովկաԺորնովկա (ռուս.՝ Жорновка), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օժգով

Օժգով (ուկրաիներեն՝ Ожгів), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Օժգով գյուղում բնակվում էր 24 մարդ։ Բնակավայրը զբաղեցնում է 8675 կմ² տարածք։ Բնակչության խտությունը կազմում էր 2,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստրելեցյան ապստամբություն

Ստրելեցյան ապստամբություն, Ստրելեցյան խռովություն (ռուս.՝ Стрелецкий бунт), մոսկովյան ստրելեցների զորագնդի կազմակերպած ապստամբությունն ընդդեմ Ցարական Ռուսաստանի կառավարության։ Պետրոս I-ի Ազովյան արշավանքներին (1665-1696) մասնակցած մոսկովյան ստրելեցները տեղակայվել էին Ազովում՝ որպես կայազոր, իսկ 1697 թ. ստրելեցյան 4 գունդ ուղարկվեց Վելիկիե Լուկի՝ ճանապարհին կրելով մեծ զրկանքներ։ 
1698 թվականի մարտին 175 ստրելեցներ բողոքագրեր հանձնելու նպատակով փախան դեպի մայրաքաղաք Մոսկվա, որտեղ նրանց հաջողվեց գաղտնի կապ հաստատել Նովոդևիչի վանքում արգելափակված արքայադուստր Սոֆյա Ալեքսեևնայի հետ՝ ակնկալելով նրա աջակցությունը։ Չնայած դիմադրությանը, նրանք ետ են ուղարկվել իրենց գնդերը, որոնցում սկսվել են հուզումներ։ 
Հունիսի 6-ին ստրելեցներն իրենց հրամանատարներին փոխարինեցին յուրաքանչյուր գնդից ընտրված չորսական պատվիրակներով և շարժվեցին դեպի մայրաքաղաք։ Ապստամբները (մոտ 4 հզ․ մարդ) մտադիր էին գահ բարձրացնել արքայադուստր Սոֆյային կամ, վերջինի հրաժարվելու դեպքում, աքսորում գտնվող նրա ֆավորիտ Վասիլի Գոլիցինին։ Այնուամենայնիվ, հունիսի 18-ի Նովոիերուսալիմսկի (Վոսկրեսենսկի) վանքի մոտ (Մոսկվայից 40 վերստ արևմուտք) ստրելեցները ջախջախվեցին։ 
Կառավարությունը դաժան դատաստան տեսավ ապստամբների հետ (հետաքննությունը և մահապատիժները շարունակվեցին մինչև 1707 թվականը)։ Մոսկվայի ստրելեցյան գնդերը՝ որոնք չէին մասնակցել ապստամբությանը, արձակվեցին, ստրելեցներն ու նրանց ընտանիքներն արտաքսվեցին Մոսկվայից։
Կոլումերլանդ էն Նյուկրուսլանդ

Կոլումերլանդ էն Նյուկրուսլանդ (հոլ.՝ Kollumerland en Nieuwkruisland ( արտասանություն)), համայնք Նիդերլանդների Ֆրիսլանդ մարզում։ Տարածքը 139,78 կմ² է, բնակչությունը՝ 10.890 (2011 թ.)։ Մեկ շնչի տարեկան միջին եկամուտը 13.400 եվրո է։


== Բնակչություն ==


== Ծանոթագրություններ ==
Աստերոիդների ցանկ (151301-151400)

Աստերոիդների ցանկ (151201-151300)  • Աստերոիդների ցանկ  • Աստերոիդների ցանկ (151401-151500)
 Աստերոիդների ցանկ (151201-151300)  • Աստերոիդների ցանկ  • Աստերոիդների ցանկ (151401-151500)
Դոլինկա (այլ կիրառումներ)

Դոլինկա, կարող է վերաբերել՝

Դոլինկա - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Դոլինկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
Դոլինկա - գյուղ, Ուկրաինայի Պոլտավայի մարզի Լոխովիցայի շրջանում
Դոլինկա - գյուղ, Ուկրաինայի Վիննիցայի մարզի Կռիժոպոլի շրջանում
Դոլինկա - գյուղ, Ուկրաինայի Վոլինի մարզի Իվանիչևի շրջանում
Սառեկ

Սառեկ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։


== Բնակչություն ==
XX դարի սկզբին ուներ 12 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ausländer (երգ)

Ausländer, գերմանական Ռամշտայն ռոք խմբի 28-րդ սինգլը։ Թողարկվել է որպես Rammstein ալբոմի երրորդ սինգլ։ Երգի հեղինակներն են՝ Ռիխարդ Քրուսպե, Պաուլ Լանդերս, Թիլ Լինդեման, Քրիստիան Լորենց, Օլիվեր Ռիդել, Քրիստոֆ Շնայդեր։ Երգի անվանումը թարգմանաբար նշանակում է օտարերկրացիներ։
2019 թվականի մայիսի 28-ին YouTubeի և Facebookի պաշտոնական էջերում դրվել են տեսահոլովակից առանձնացված տարբեր հատվածներ։ Տեսահոլովակի ռեժիսորը Յորն Խայթմանն է (գերմ.՝ Joern Heitmann), ով տեսանկարահանել է խմբի նախորդ՝ Sonne, Ich Will, Mutter և այլ երգերի տեսահոլովակները։


== Տեսահոլովակ ==
Առաջին հայացքից տեսահոլովակը մի օտարերկրացի տղամարդու մասին է, ով ճանապարհորդում է տարբեր երկրներով սեքս-տուրիզմի նպատակով։ Խմբի անդամները դիտողների առջև ներկայանում են ծովագնացի կերպարներով, ովքեր Աֆրիկայի ափերին են հասել փրկարարական նավակով։ Նրանց գրկաբաց ընդունում են տեղաբնակների մի ցեղ, իսկ ափին կանգնած տղաներից մեկը տարբեր լեզուներով գրված ցուցանակներ է պահում, որտեղ գերմաներենով գրված է Willkommen (Բարի գալուստ)։
Խմբի անդամները հագնված են Աֆրիկայի հետազոտողների կամ գաղութային զորքերի զինվորների նման։ Կրում են այնպիսի սաղավարտներ, որոնք բնորոշ էին բրիտանական գաղութային զորքին։ Նմանատիպ սաղավարտներ օգտագործվել են նաև գերմանական գաղութներում 1902 թվականին։ Խումբը ծանոթանում է ցեղի և նրանց առաջնորդի հետ։ Բոլորն ուրախ են և սկսում են պարել ազգային պարեր, գնում են որսի։
Թիլ Լինդեմանը միսիոների դերում սկսում է ուսուցանել աֆրիկացի երեխաներին։ Գրատախտակին գրվածից կարելի է դատել, որ նա երեխաներին սովորեցնում է այն, ինչը հատկապես հետաքրքրում է իրենց խմբին (գրված է mi amor, ինչը թարգմանաբար նշանակում է սեր)։ Հետո նկարում է աֆրիկացի մի կնոջ՝ ձևացնելով իբր փորձառու նկարիչ է, բայց նա ընդհանրապես նկարել չգիտի։ Այս ամենից կարելի է եզրակացնել, որ Աֆրիկա եկած խումբը մտադիր չէ երեխաներին դասավանդել կամ խթանել արվեստի տարածմանը։ Նրանց միայն հետաքրքրում է իրենց սեփական շահը, որն այս դեպքում, ինչպես և երգի տեքստում է ասվում, տեղաբնիկ կանանց հետ սեռական հարաբերություն ունենալն է։
Այս ամենը ուղղակիորեն արտացոլում է եվրոպացիների կողմից Աֆրիկայի գաղութացումը։ Հարյուրավոր տարիներ եվրոպացիները գաղութացրել են սև մայրցամաքը և թաքնվելով ազնիվ մղումներ քողի տակ (իբրև միսիոներություն կամ հետազոտություն), օգտագործել են տեղի բնակչությանը որպես էժան աշխատուժ, Աֆրիկայի բնակիչներին տարել են Ամերիկա որպես ստրուկներ։
Տեսահոլովակի վերջում Rammstein խումբը հեռանում է Աֆրիկայից՝ իր հետ տանելով թանկարժեք իրեր, փղոսկրեր։ Աֆրիկացի կանայք գրկած պահում են մետիս և սպիտակամորթ երեխաների, ովքեր խմբի անդամների ժառանգներն են։ Խմբի անդամներից Քրիստիան Լորենցը, ով մնում է Աֆրիկայում, դառնում է ցեղի առաջնորդը։


== Քաղաքական ենթատեքստ ==
Կարծիք կա, որ երգում և տեսահոլովակում առկա է քաղաքական ենթատեքստ։ Լողացող նավակի մեջ խմբի անդամների կերպարը  համընկնում է Հյուսիսային Աֆրիկայից Եվրոպա մեկնող փախստականների կերպարի հետ։


== Ծանոթագրություններ ==


== Արտաքին հղումներ ==
Երգի բնագիր տեքստ և ռուսերեն թարգմանություն
Վիլլառոզա

Վիլլառոզա (իտալերեն՝ Villarosa), կոմունա Իտալիայի Սիցիլիա մարզի Էննա գավառում։ Բնակչության թվաքանակը՝ 5521 մարդ (2004 թվականի տվյալներով), բնակչության խտությունը՝ 104 մարդ/կմ²։ Զբաղեցնում է 55 կմ² տարածք։ Փոստային ինդեքս՝ 94010։ Հեռախոսային կոդ՝ 0935։
Բնակավայրի հովանավոր համարվում է Սուրբ Հակոբ Ավագը, որի տոնը նշվում է յուրաքանչյուր տարվա օգոստոսի 10-ին։


== Արտաքին հղումներ ==
Բնակավայրի գլխավոր կայք (իտալ.)
Ռաևկա (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ՌաևկաՌաևկա (ռուս.՝ Раевка, բաշկիրերեն՝ Раевка), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 49 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմալևաց Շամաց (համայնք)

Անվան այլ կիրառումների համար տե՛ս՝ Դոմալևաց Շամաց (այլ կիրառումներ)Դոմալևաց Շամաց համայնք (բոս․՝  և խորվ.՝ Opština Domaljevac-Šamac, սերբ.՝ Општина Домаљевац-Шамац), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Բոսանսկի Շամաց քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 4152 մարդ, որոնցից՝

խորվաթներ — 4072 (98.07 %),
հարավսլավներ — 31 (0.74 %),
սերբեր — 20 (0.48 %),
բոսնիացիներ — 7 (0.16 %),
այլազգիներ — 22 (0.52 %):2009 թվականի մարդահամարի տվյալների համաձայն՝ համայնքում բնակվել են 4297 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Դոմալևաց Շամաց համայնքի պաշտոնական կայքէջ (բոսն.)
Դոմալևաց Շամաց (բոսն.)
Ֆեդոսինո (գյուղ, Կոլոմենսկի շրջան)

Ֆեդոսինո (ռուս.՝ Федосьино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 177 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուզանո

Սուզանո (պորտ.՝ Suzano ), համայնք Բրազիլիայում, գտնվում է Սան Պաուլո նահանգի կազմում։ Մտնում է Սան Պաուլոյի Մետրոպոլիտեն շրջանի կազմի մեջ ։ Բնակչությունը կազմում է 300 559 (ըստ 2020 թվականի տվյալների), տարածքը՝ 206,24 կմ², բարձրությունը ծովի մակարդակից՝ 749 մետր։
Սուզանոն ունի ճապոնական ծագում ունեցող բրազիլացիների զգալի բնակչություն։ Քաղաքը բաղկացած է քաղաքի մեծ կենտրոնից, որը շրջապատված է բնակելի թաղամասերով։ Կան երեք հիմնական ճանապարհներ, որոնք անցնում են քաղաքի կենտրոնական հատվածով։ Դրանցից մեկը միակողմանի փողոց է (հյուսիսային), իսկ մյուս երկուսը՝ միակողմանի (հարավային)։ Այն անվանվել է երկաթուղային կայարանը կառուցած ինժեների պատվին։
Քաղաքում կան միջին չափի առևտրի կենտրոն, քաղաքապետարան, երկաթուղային կայարան, կանոնավոր ավտոբուսային երթուղիներ և փոքր թվով գրասենյակային և բնակելի շենքեր։ Սուզանոն այսօր կարևոր արդյունաբերական կենտրոն է, թեև այն ի սկզբանե գյուղատնտեսական կենտրոն էր։
Երկրորդ համաշխարհային պատերազմի ժամանակ բրազիլիացի շատ զինվորականեր, ովքեր կռվել են Իտալիայի Մոնտե Կաստելոյի ճակատամարտում, Սուզանոյից էին։


== Պատմություն ==
2019 թվականի մարտի 13-ին Սուզանոյի Ռաուլ Բրազիլ դպրոցում հրաձգություն է տեղի ունեցել։ Երկու զինված անձինք սպանել են ութ հոգու, ապա ինքնասպանություն գործել։


== Օրենք և կառավարություն ==

Սուզանոյի քաղաքապետարանը գտնվում է քաղաքի կենտրոնական հատվածում գտնվող Բարուել փողոցում։


=== Սուզանոյի քաղաքապետերը ===
1993–1996 - Պաուլո Տոկուզումի  
1997–2000 - Էստևամ Գալվաո  
2001–2004 - Էստևամ Գալվաո 
2005–2008 - Մարսելո Կանդիդո  
2009–2012 - Մարսելո Կանդիդո  
2013–2016 - Պաուլո Տոկուզումի  


== Տրանսպորտ ==


=== Երկաթուղիներ ===
Սուզանոն ունի մեկ երկաթուղային կայարան, որը CPTM գծի 11-րդ կայարանն է։


== Քույր քաղաքներ ==
 Ճապոնիա, Կոմացու, Իշիկավա


== Ծանոթագրություններ ==


== Արտաքին կապեր ==
Սուզանո քաղաքի պաշտոնական կայք (Պորտուգալերեն)
Պրոսկոկուշկա

Պրոսկոկուշկա (ռուս.՝ Проскокушка), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Իզիլի գետի աջ ափին՝ 11 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006315
Հիդրոլոգիական ուսումնասիրությունների կոդը - 115200631
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4187) Շուլնազերիա

(4187) Շուլնազերիա (անգլ.՝ Shulnazaria), աստերոիդ աստերոիդների հիմնական գոտում։ Հայտնաբերվել է 1978 թվականի ապրիլի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,045218 ա. մ., առավելագույնը մոտենում է 2,6939 ա. մ. հեռավորության վրա և հեռանում 3,3965 ա. մ.։ Արեգակի շուրջ մեկ ամբողջական պտույտ է կատարում 1941 երկրային օրվա ընթացքում, իր ուղեծրով շարժվելով միջինում 0,185471 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4187) Շուլնազերիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծ արորիկ

Մեծ արորիկ կամ մեծ կրոնշնեպ (լատ.՝ Numenius arquata), մորակտցարների ընտանիքի թռչնատեսակ, որը գրանցված է Հայաստանի Հանրապետության Կարմիր գրքում։
Հիմնականում տարածվում են Բրիտանական կղզիներից մինչև Անդրբայկալ, Եվրոպայում, դեպի հարավ՝ Ղրիմում, Կովկասում և հյուսիսիսային Մոնղոլիայում։ Աղավնուց ավելի մեծ թռչուն է՝ երկարավուն, դեպի ներքև աղեղաձև կտուցով։ Փետուրները հիմնականում լինում են գորշամոխրագույն, սև բծիկներով, գլխի ու կրծքի վրա մեծ երկայնակի բծիկներով։ Թևերի բացվածքը հասնում է մինչև 100-110 սմ։ Հանդիպում է Արարատյան դաշտի, Սևանա լճի, բնական և արհեստական ջրամբարների ճահճուտներում։ Մեծ կրոնշնեպները շատ զգույշ թռչուններ են, վտանգի դեպքում թռիչքի են դիմում զգալի տարածությունից, հիմնականում հանդիպում են փոքր խմբերով։ Սնվում է միջատներով և անողնաշարավոր կենդանիներով։ Սևանա լճի ավազաններում որպես չափազանց հազվագյուտ տեսակ նշված է նաև փոքր կրոնշնեպը, որը մեծ կրոնշնեպի համեմատ զգալի փոքր է, սակայն կեցվածքով ու փետրավորմամբ բավական նման է նրան։


== Բազմացում ==
Բույնը կառուցվում է հողի մեջ։ Բնի չափը կազմում է 180-200 մմ, իսկ խորությունը՝ 30-50 մմ։ Ձվադրում է հիմնականում 3-5 ձու, ավելի հաճախ՝ 4 ձու։ Ձվերն հիմնականում ունենում են ձիթապտղականաչավուն երանգ։ Ձվի չափերը լինում են 56-77х43-55 մմ։


== Պահպանություն ==
Հայաստանի համար հազվագյուտ տեսակ է, որի թվաքանակն արագորեն կրճատվում է։ Մեծ արորիկն ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Թվաքանակի և դրա փոփոխման միտումների բացահայտման համար հատուկ ուսումնասիրություններ չեն կատարվել։
Սպառնացող վտանգներից է չուի շրջանում որսագողությունը։
Պահպանվում է «Սևան» ազգային պարկում։


== Ծանոթագրություններ ==


== Գրականություն ==
Մ.Ս. Ադամյան - «Հայաստանի թռչունները», Երևան, Սովետական գրող, 1985. 232 էջ
Lars Jonsson։ Die Vögel Europas und des Mittelmeerraumes — Kosmos-Naturführer, Franckh-Kosmos Stuttgart 1992/1999, ISBN 3-440-06357-7
Պրուսներ

Պրուսներ, Բալթիկ ծովի հարավային ափերին, Վիսլա և Նեման գետերի ստորին հոսանքների միջև հնուց բնակված ցեղերի խումբ։
Պրուսների նյութական մշակույթը նման է լեզվով իրենց ազգակից լետտո-լիտվացիների, ինչպես նաև սլավոնների մշակույթին։ Պրուսների անվանումը հիշատակվում է 9-րդ դարից։
13-րդ դարի Պրուսները կազմել են ավագանուց կառավարվող 11 նահանգի (հողերի) համադաշնակցություն (կոնֆեդերացիա)։ Պրուսների մոտ վաղ ֆեոդալական հասարակարգի ու պետության ձևավորման ընթացքն ընդհատվել է գերմանական ֆեոդալ-կաթոլիկների նվաճումներով (Պրուսների քրիստոնեացման առաջին փորձերը վերաբերում են 10-րդ դարի վերջին, 11-րդ դարի սկզբին)։ 1283 թվականին Տևտոնական օրդենը լիովին նվաճեց Պրուսների հողերը։
Պրուսների մեծ մասը ոչնչացվեց, մնացածը բռնի գերմանացվեց, նրանց հողերը բնակեցրին գերմանական գաղութարարները։ Պրուսների անունով է կոչվել Պրուսիան։
Մոհորովիչիչի մակերևույթ

Մոհորովիչիչի մակերևույթ, բաժանման սահման երկրակեղևի և Երկրի մանթիայի միջև։ Մոհորովիչիչի մակերևույթը հայտնաբերվել է ըստ սեյսմիկական տվյալների, երկայնակի սեյսմիկական ալիքների արագությունը Մոհորովիչիչի մակերևույթի միջով անցնելու (վերևից ներքև) դեպքում աճում է թռիչքաձև 6,7-7,6-ից մինչև 7,9-8,2 կմ/վրկ, իսկ լայնակի ալիքներինը՝ 3,6-4,2-ից մինչև 4,4-4,7 կմ/վրկ։ Զանազան երկրաֆիզիկական, երկրաբանական և այլ տվյալներ ցույց են տալիս, որ նյութի խտությունը նույնպես աճում է թռիչքաձև, ենթադրաբար, 2,9-3-ից մինչև 3,1-3,5 տ/մ3։ Միանգամայն հավանական է, որ Մոհորովիչիչի մակերևույթը բաժանում է տարբեր քիմիական բաղադրությամբ շերտեր։ Մոհորովիչիչի մակերևույթն իր անվանումն ստացել է ի պատիվ հայտնաբերողի՝ հարավսլավացի երկրաֆիզիկոս և սեյսմոլոգ Ա․ Մոհորովիչիչի (1857-1936)։


== Տես նաև ==
Երկիր
Ուրալ (գյուղ, Բուզդյակսկի շրջան)

Անվան այլ կիրառումների համար տե՛ս՝ ՈւրալՈւրալ (ռուս.՝ Урал, բաշկիրերեն՝ Урал), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարիյաղան

Կարիյաղան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Per aspera ad astra

Per aspera ad astra (հայերեն արտասանմամբ՝ «պեր ասպերա ադ աստրա»), Հռոմեական քաղաքակրթության ժառանգություն համարվող լատիներեն արտահայտություն, որը թարգմանաբար նշանակում է «փշերի միջով՝ դեպի աստղեր»։ Իմաստային առումով այն նշանակում է «հաղթանակ՝ փորձի միջոցով» կամ «հաղթանակ՝ դժվարությունների գնով»։
Արտահայտության հեղինակը հռոմեական պետական գործիչ, ստոիկ փիլիսոփա, թատրերգակ Լուցիուս Աննեուս Սենեկան է՝ Ներոն կայսեր խնամակալը։ Որոշները, սակայն, «per aspera ad astra» ֆրազայի ներմուծումը վերագրում են հին հույն գրող Հեսիոդոսին։ Այս ասույթը «ad astra» բառապակցական հիմքով բազմաթիվ արտահայտություններից մեկն է։


== Կիրառելիություն ==
Հայաստանի Հանրապետության գիտության վաստակավոր գործիչներին հանձնվող կրծքանշանի վրա առկա է «Per aspera ad astra» արտահայտությունը, իսկ վերին հատվածում՝ Արարատ լեռան ոճավորված ուրվագիծն է։
Եղել է ուշ միջնադարում Սրբազան Հռոմեական կայսրության տարածքում գոյություն ունեցած Մակլենբուրգ-Շվերինի դքսության պաշտոնական նշանաբանը։
Եղել է Նիդերլանդներին պատկանող Չիրեբոն նավահանգստային գաղութ-քաղաքի (ներկայիս Ինդոնեզիայի տարածքում) նշանաբանը։
Հարավային Հոլանդիայում գտնվող Գաուդա քաղաքի պաշտոնական նշանաբանն է։
Թաիլանդի Թագավորության քաղավիացիոն դեպարտամենտի պաշտոնական կարգախոսն է։
Ռումինիայի Բուխարեստ քաղաքում գտնվող ռազմական տեխնիկայի ակադեմիայի կարգախոսն է։
Լատվիայի պաշտպանության ազգային ակադեմիայի կարգախոսն է։
Հարավաֆրիկյան Հանրապետության ռազմաօդային ուժերի նշանաբանն է։
Իսպանիայի ռազմաօդային ուժերի նշանաբանն է։
Դանիայի թագավորական լեյբ-գվարդիայի նշանաբանն է։


== Տես նաև ==
Per ardua ad astra («թշվառությունից դեպի աստղեր»)


== Ծանոթագրություններ ==


== Գրականություն ==
«Կիկլոպեդիա կամ արվեստների և գիտությունների ունիվերսալ բառարան» հրատարակություն, 1728 թվական
Այգեշատ (Էջմիածնի շրջան)

Այգեշատ (Վաղարշապատի տարածաշրջան)
Այգեշատ,
գյուղ Հայաստանի Հանրապետության Արմավիրի մարզում, Վաղարշապատի տարածաշրջանում։ Գտնվում է Վաղարշապատ քաղաքից մոտ 6 կմ հյուսիս, ծովի մակերևույթից 950 մ բարձրության վրա։


== Բնակչություն ==
Բնակիչների նախնիները և այժմյան բնակչության մի մասը այստեղ են ներգաղթել 1829 թվականին Խոյից։
Այգեշատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ և անասնապահությամբ։


== Պատմամշակութային հուշարձաններ ==
Գյուղի շրջակայքում պահպանվել են նախաքրիստոնեական շրջանի դամբարանադաշտը (մ.թ.ա. 2-րդ-1-ին հզմ.) և “Արդար Դավիթ” աշտարակը (մ.թ. ա. 2-րդ-1-ին հզմ.) համանուն լեռան գագաթին։ Գյուղում են VII դ. սբ. Աստվածածին (“Թարգմանչաց վանք”) և XIX դ. սբ. Աստվածածին եկեղեցիները։


== Տես նաև ==
Այգեշատի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
http://aygeshat.am/Pages/Home/Default.aspx Archived 2017-10-08 at the Wayback Machine. ԱՅԳԵՇԱՏ (ԷՋՄԻԱԾԻՆ) ԳՅՈՒՂԱԿԱՆ ՀԱՄԱՅՆՔԻ ԿԱՅՔԵՋ
Ջեյն Քուրթին

Ջեյն Քուրթին (անգլ.՝ Jane Curtin, սեպտեմբերի 6, 1947(1947-09-06), Քեմբրիջ, Մասաչուսեթս, ԱՄՆ), ամերիկացի դերասան և կոմեդիանտ, «Էմմի» մրցանակաբաշխության երկակի լաուրենտ։


== Կյանք և կարիերա ==
Ջեյն Քուրթինը ծնվել և մեծացել է Մասսաչուսեթս նահանգի Քեմբրիջ քաղաքում։ Նա ավարտել է Հյուսիսարևելյան համալսարանը և 1972 թվականին առաջին անգամ խաղացել է բրոդվեյական կատակերգական ներկայացման մեջ, որտեղից և սկսվել նրա երկար կոմեդիական կարիերան։
Ջեյն Քուրթինը 1975 - 1980 թվականներին անընդահատ մասնակցել է «Շաբաթ երեկոյան ուղիղ եթերում» շոուին։ Շուտով նա ավելի հայտնի դարձավ «Ինչպես հաղթել կյանքի թանկությանը» (1980), «Օ Սին և Սթիգգին»(1985) և «Ձվագլուխները»(1993) ֆիլմերում կատարած դերերով։ 1984 - ից 1989 թվականներին գլխավոր դեր է կատարել «Քեյթ և Էլլի» սիթքոմում, որի շնորհիվ երկու անգամ արժանացել է «Էմմի» մրցանակնին լավագույն կնոջ դեր կատակերգական սերիալում թեմայով։
1996 - 2001 թվականներին նկարահանվել է «Արեգակից երրորդ մոլորակը» կոմեդիական սերիալում, իսկ վերջին տարիներին հայտնվել է «Գրադարանավարը։ Ճակատագրի նիզակի որոնումներով» (2004), «Գրադարանավարը։ Վերադարձ կայսր Սոլոմոնի նիզակի մոտ» (2006), «Գրադարանավարը։ Հուդայի գավաթի անեծքը» (2008), «Սիրում եմ քեզ, մարդ» (2009), «Ես չգիտեմ, թե ինչպես է նա դա անում» (2011) և «Ոստիկանները բարձրակրունկների վրա» (2013) ֆիլմերում։ 2012 թվականին Քուրթինը նկարահանվել է «Հիշել ամեն ինչ» կրիմինալ սերիալում։


== Ֆիլմագրություն ==
1975 - 1980 — Շաբաթ երեկոյան ուղիղ եթերում
1985 — Օ Սին և Սթիգգին
1984 - 1989 — Քեյթ և Էլլի
1990 — Արգելված սեր
1993 — Ձվագլուխները
1996 - 2001 — Արեգակից երրորդ մոլորակը
2003 — Մեր քաղաքը
2004 — Գրադարանավարը։ Ճակատագրի նիզակի որոնումներով
2006 — Գրադարանավարը։ Վերադարձ կայսր Սոլոմոնի նիզակի մոտ
2006 — Crumbs
2008 — Գրադարանավարը։ Հուդայի գավաթի անեծքը
2009 — Սիրում եմ քեզ, մարդ
2011 — Ես չգիտեմ, թե ինչպես է նա դա անում
2013 — Ոստիկանները բարձրակրունկների վրա
2012 - 2013 — Հիշել ամեն ինչ
2014 - 2016 — Գրադարանավարները


== Ծանոթագրություններ ==
Օգոստոսի 23

Օգոստոսի 23, տարվա 235-րդ (նահանջ տարիներին՝ 236-րդ) օրն է։

Տարվա ավարտին մնում է 130 օր։


== Դեպքեր ==

79 - Վեզուվիուս լեռը ժայթքում է այն նույն օրը, երբ հռոմեացիները տոնում էին կրակի աստված Վուլկանի օրը
1071 - Մանազկերտի ճակատամարտում բյուզանդացիները պարտություն են կրում սելջուկներից
1839 - Միացյալ Թագավորությունը նվաճում է Հոնկոնգը
1939 - Խորհրդա-Գերմանական պայմանագիր կամ Մոլոտով-Ռիբենտրոպ պակտ, չհարձակման պայմանագիր Նացիստական Գերմանիայի և ԽՍՀՄ-ի միջև
1989 - Էստոնիայի, Լատվիայի և Լիտվայի երկու միլիոն բնակիչ ձեռք-ձեռքի տալով կազմում են Վիլնյուսից մինչև Տալլին ձգվող 600 կմ երկարության շղթա
1990 - Արևելյան Գերմանիան և Արևմտյան Գերմանիան հայտարարում են, որ միավորվելու են հոկտեմբերի 3-ին
1990 - Գերագույն խորհուրդը ընդունում է հռչակագիր անկախ պետականության հաստատման գործընթաց սկսելու մասին։
1993՝ Galileo տիեզերական սարքը լուսանկարեց հետագայում Դաքթիլ անունն ստացած (243) Իդա աստերոիդի արբանյակը, որը դարձավ առաջին հայտնաբերված աստերոիդի արբանյակը


== Ծնունդներ ==
1864 - Էլեֆթերիոս Վենիզելոս Ἐλευθέριος Κυριάκου Βενιζέλος հույն քաղաքական գործիչ
1867 - Ալեքսեյ Դավիդով, ռուս կոմպոզիտոր, թավջութակահար, ավելի ուշ՝ արդյունաբերող և գործարար
1879 - Ալֆրեդ Կալնին, լատիշ ազգության սովետական կոմպոզիտոր
1900 - Էռնստ Կշենեկ Ernst Krenek կոմպոզիտոր
1904 - Ուիլյամ Փրիմրոուզ William Primrose շոտլանդացի ջութակահար
1904 - Սուրեն Քոչարյան, ասմունքող
1908՝
Արթյուր Ադամով Arthur Adamov հայազգի ֆրանսիացի արձակագիր և դրամատուրգ
Թորգոմ Խաչատրյան, հայ սովետական մեխանիկ
1910 - Վաղարշակ Էլիբեկյան, նկարիչ
1912 - Ջին Քելլի Gene Kelly ամերիկացի պարող, երգիչ, դերասան և ռեժիսոր
1924 - Ռոբերտ Մերտոն Սոլոու Robert Merton Solow ամերիկացի տնտեսագետ
1938 - Արտավազդ Հովակիմյան բանաստեղծ
1943 - Ռաուլ Կուբաս Գրաու, Պարագվայի 49-րդ նախագահը
1950 - Լուիջի Դելների Luigi Delneri իտալացի ֆուտբոլային մարզիչ
Արցախի պատերազմի մասնակիցներ՝
1950 - Թելման Ալթունյան
1953 - Սանտիլյանա, իսպանացի ֆուտբոլիստ, հարձակվող
1960 - Արտյոմ Առաքելյան
1954 - Սաշա Աֆյան, պետական գործիչ
1970 - Ռուբեն Բագրատունի, երաժիշտ
1971 - Տատյանա Դանիլյանց Татьяна Данильянц կինոռեժիսոր, լուսանկարիչ և բանաստեղծ
1978 - Ռոմիկ Խաչատրյան, ֆուտբոլիստ
1988՝
Ջերեմի Լին Jeremy Shu-How Lin ամերիկացի բասկետբոլիստ
Միշա Ալոյան Михаи́л (Ми́ша) Алоя́н, եզդի ազգության ռուսաստանցի բռնցքամարտիկ
1994 - Ռոբերտո Բելլարոսա Roberto Bellarosa իտալական ծագումով բելգիացի երգիչ


== Մահեր ==
1806 - Շառլ Օգյուստեն Կուլոն, ֆրանսիացի ֆիզիկոս
1829 - Իվան Աբամելիք, ռուսական բանակի հրետանու գեներալ-մայոր
1846՝ գերմանական ծագումով ռուս գրող Վիլհելմ Կյուխելբեկեր
1861՝ գերմանացի արևելագետ (իրանագետ, հայագետ) Ֆրիդրիխ Վինդիշման
1865 - Ֆերդինանդ Վալդմյուլլեր, ավստրիացի նկարիչ՝
1934 - Վիկտոր Կապլան, ավստրիացի ինժեներ
1947՝ դերասանուհի Հասմիկ (Թագուհի Հակոբյան)
1956՝ նկարիչ Պետրոս Կոնտուրաջյան
1980՝ կոմպոզիտոր, ջութակահար և մանկավարժ Ցոլակ Բեքարյան
Արցախի պատերազմում զոհվածներ՝
1993՝
Վարդգես Ալեքսանյան
Մարգարիտա Սարգսյան
Մհեր Ջուլհաճյան
2005՝ երգչուհի Բելլա Դարբինյան


== Տոներ ==
Ստրուկների առևտրի և նրա վերացման զոհերի հիշատակի միջազգային օր
Ստալինիզմի և նացիզմի զոհերի հիշատակի Եվրոպական օր
 Ուկրաինա՝ Պետական դրոշի օր
Ռումինիա՝ Ֆաշիստական օկուպացիայից ազատագրման օր
Ումհլանգա՝
Սվազիլենդ
Վուլկանալիա՝
Անտիկ Հռոմ


== Ծանոթագրություններ ==
Գեղարքունիքի մարզի ամրոցների և բերդերի ցանկ

Ստորև ներկայացվում է Գեղարքունիքի մարզի բերդերի և ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Տավուշի մարզի ամրոցների և բերդերի ցանկ
Սիսիան համայնքի ամրոցների ցանկ


== Ծանոթագրություններ ==
Եգիպտոսի կենտրոնական բանկ

Եգիպտոսի կենտրոնական բանկ (արաբ․՝ البنك المركزي المصري‎‎, CBE), Եգիպտոսի կենտրոնական բանկը և դրամային իշխանությունը։


== Գործառույթներ ==
Եգիպտոսի կենտրոնական բանկի գործառույթները ընդգրկում են.

Եգիպտոսի բանկերի և բանկային համակարգի կարգավորում;
Եգիպտոսի բանկային քաղաքականության; դրամավարկային քաղաքականության և վարկավորման քաղաքականության ձևավորում և իրականացնում
Թղթադրամների թողարկում
Եգիպտոսի Արաբական Հանրապետության ոսկու և արտարժութային պահուստների կառավարում;
Արտասահմանյան արտարժույթի շուկայում Եգիպտոսի ներկայության կարգավորում;
Ազգային վճարման համակարգի վերահսկում;
Եգիպտոսի հանրային և մասնավոր արտաքին պարտքի կառավարում։


== Կառավարիչների ցանկ ==
Թարեկ Ամեր - 2015 թվականի նոյեմբերից մինչև այսօր
Հիշամ Ռամեզ - 2013 թվականի մարտից մինչև 2015 թվականի նոյեմբեր
Ֆարուկ Էլ Օկդահ - 2003 դեկտեմբերից մինչև 2013 փետրվար


== Տես նաև ==
Աֆրիկայի կենտրոնական բանկեր և արժույթներ
Եգիպտոսի տնտեսությունը
Կենտրոնական բանկերի ցանկ


== Ծանոթագրություններ ==


== Արտաքին հղումներ ==
http://www.cbe.org.eg/en/Pages/default.aspx Եգիպտոսի կենտրոնական բանկ. պաշտոնական կայք
Այրիջա (այլ կիրառումներ)

Այրիջա, կարող է վերաբերել՝

Այրիջա - արոտատեղի Երևանի նահանգի Նոր Բայազետի գավառում
Այրիջա - հանքային աղբյուր Երևանի նահանգի Նոր Բայազետի գավառում
Ալաջա (լեռ, Կարս)

Անվան այլ կիրառումների համար տե՛ս՝ Ալաջա (այլ կիրառումներ)Ալաջա, (հնում՝ Արջո–Առիճ), հրաբխային լեռ Թուրքիայի Կարսի մարզում, Կարսի սարահարթում, Անիից արևմուտք։ Բարձրությունը՝ 2695 մ։ Առաջացել է նեոգենի դարաշրջանի հրաբխային արտավիժումներից։ Ծածկված է լեռնատափաստանային և մերձալպյան բուսականությամբ, բարձր մասերը՝ քարակարկառներով։ Ալաջայից սկիզբ են առնում Ալաջա և Տեկոր գետերը։ Ալաջայի բարձունքներում է տեղի ունեցել Ալաջայի ճակատամարտը։ Կարսի սարահարթի հարավարևելյան և հյուսիսարևելյան կողմերում առանձնանում են Ալաջա Մեծ և Ալաջա փոքր լեռնագագաթները։


== Տես նաև ==
Ալաջայի ճակատամարտ


== Ծանոթագրություններ ==
Ծովի ափին (ֆիլմ, 2015)

Կապուտակ ափ, ամերիկյան ֆիլմ, ռեժիսոր՝ Անժելինա Ջոլի։ Գլխավոր դերերը կատարում են Անժելինա Ջոլին, Բրեդ Փիթը, Մելանի Լորանը, Մելվիլ Պուպոն և Նիլս Արեստրուպը։ Ֆիլմը վարձույթով թողարկվել է 2015 թվականի նոյեմբերի 13-ին Universal Studios ընկերության կողմից։


== Սյուժե ==
Ֆիլմը պատմում է մի ամուսնական զույգի մասին՝ փայլուն պարուհու և հայտնի գրողի, ովքեր փախչել էին Նյու Յորքի իրարանցումից Ֆրանսիայի Լազուր ափ, թողնելով հին կյանքը։ Զգացմունքային ֆրանսիական զույգի հետ հանկարծակի ծանոթությունը արթնացնում է վտանգավոր կիրք։


== Դերերում ==
Բրեդ Փիթ֊ Ռոլանդ
ԱՆջելինա Ջոլի֊ Վանեսսա
Մելանի Լորան֊ Լիա
Մելվիլ Պուպո֊ Ֆրանսուա
Նիլս Արեստրուպ֊ Միշել
Րիշար Բորենժե


== Թողարկում ==
2014 թվականի մայիսին հայտարարվեց, որ Անջելինա Ջոլին և ամուսինը՝ Բրեդ Փիթը, պետք է նկարահանվեն նոր «Կապուտակ ափ» ֆիլմում, որի սցենարը գրել է Անջելինան։ Նա նաև հանդիսանում է որպես ռեժիսոր։ Ըստ The Hollywood Reporter֊ի, տվյալ ֆիլմը ամուսնական զույգի դժվար հարաբերությունների մասին է, որը գնում է հանգստավայր՝ փորձելով փրկել ամուսնությունը։ Սա ամուսնական զույգի առաջին համագործակցությունն է՝ «Միսթր և միսիս Սմիթ» ֆիլմից 10 տարի անց։ Նկարը նկարահանվել է Մալթայում, ինչը հաստատել վարչապետը, ասելով, որ նկարահանումները տեղի են ունեցել Մջարր֊իշ֊Շինիի ծովախորշում։ Ֆիլմի օպերատորը դարձավ Քրիստիան Բերգերը, ով աշխատում էր բնական լույսով և կիրառում էր իր սեփական հայտնագործությունը՝ «Cine Reflect Lighting System» լուսավորման համակարգը.։
Անջելինա Ջոլիի որոշմամբ, ֆիլմի իրադարձությունները տեղի են ունենում անցյալ դարի 70֊ական թվականներին։ Այս դարաշրջանը նրան գրավել է ոչ միայն իր պայծառությամբ, այլ նաև նրանով, որ այն ժամանակ շատ իրեր պարզապես գոյություն չեն ունեցել, որոնք հիմա մեզ շեղում են և թուլն չեն տալիս կենտրոնանալ բացառապես հույզերի վրա։


== Ծանոթագրություններ ==
Սահակադուխտ

Սահակադուխտ (7-րդ դար - 8-րդ դար), VIII դարի հայ երաժիշտ–բանաստեղծուհի։
Դվինի կաթողիկոսարանի ավագերեց Սահակի դուստրը, նշանավոր գիտնական, շարականագիր Ստեփանոս Սյունեցու քույրը։
XIII դ․ պատմիչ Ստեփանոս Օրբելյանի վկայությամբ Ս․ մանուկ հասակից ստացել է «զվարս կուսութեան» և, առանձնանալով Գառնիի ձորի մի քարայրում, ապրել է ճգնակեցությամբ, այդտեղ էլ կնքել իր մահկանացուն։ Հմտացել է երաժշտական ու բանաստեղծական արվեստի մեջ, ունեցել է աշակերտներ, որոնց ուսուցանել է վարագույրի ետևում նստած։ Հորինել է հոգևոր երգեր՝ կցուրդներ և «քաղցրեղանակ» մեղեդիներ։ Ստեփանոս Օրբելյանը հիշատակել է Աստվածամորը ձոնված նրա միայն մի ակրոստիքոս երգի վերնագիրը։ Ղ․ Ալիշանը հրապարակել է այդ երգի առաջին տան մի տարբերակ։ Երգի ամբողջական բնագիրը հետագայում հայտնաբերել ու հրապարակել է եպիսկոպոս, բանասեր Ն․ Ծովականը։ Այն գրված է մեծացուսցե շարականների ոգով, բաղկացած է անհավասար տողերից, տների առաջին տառերով հոդվում է բանաստեղծուհու անունը (Սահակդուխտ)։ Երգը որոշակի ազդեցություն է ունեցել հայ շարականագրության զարգացման վրա։ Սահակադուխտի մյուս ստեղծագործությունները հայտնի չեն։ Ենթադրվում է, որ մեզ հասած շարականների, հատկապես մեծացուսցեների մի մասը նրա գրչի արգասիքն է։ Որոշ, բանասերների ենթադրությամբ՝ Սահակադուխտին է պատկանում նաև Վահան Գողթնացուն նվիրված հայտնի շարականը, որն ավանդաբար վերագրվել է վերջինիս քրոջը՝ Խոսրովիդուխտին։ 
Հոգևոր երգեր հորինելուց զատ, նա զբաղվել է մանկավարժությամբ (վարագույրի հետևից)։ Գրել է Ծննդյան և փոխման բազմաթիվ քաղցրեղանակ մեղեդիներ և կցուրդներ, որոնցից է «Սրբուհի Մարիամ» երգը (ակրոստիքոս է, տների առաջին տառերով հոդվում է բանաստեղծուհու անունը)։ Երգի բնագիրը հայտնաբերել և 1951 թվականին «Հասկ» ամսագրում հրատարակել է Նորայր Պողարյանը (Ծովական)։


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
Ղրիմի հանձնումը Խորհրդային Ուկրաինային (1954)

Ղրիմի հանձնումը Խորհրդային Ուկրաինային (ուկրաիներեն՝ Приєднання Криму до України), ԽՍՀՄ գերագույն խորհրդի կողմից ընդունված վարչաիրավական ակտ, որի համաձայն Ղրիմի մարզի ղեկավարումը Բոլշևիկյան Ռուսաստանից (ՌԽՖՍՀ) անցնում էր Ուկրաինայի Խորհրդային Սոցիալիստական Հանրապետությանը։ Ակտն իրավական ուժ է ստացել 1954 թվականին և նույն տարում էլ Ղրիմը միացվել է Ուկրաինական ԽՍՀ-ին։


== Հրամանագիր ==
1954 թվականի փետրվարի 19-ին Խորհրդային Միության գերագույն խորհուրդը ստորագրում է Ղրիմի մարզը ՌԽՍՖՀ-ից ՈւԽՍՀ-ին փոխանցելու մասին հրամանագիր։ Տեսական փաստերը, որոնք ներկայումս պահվում են Ռուսաստանի Դաշնության ազգային արխիվում, հավաստում են այն մասին, որ սկզբնապես այդ հրամանագիրը հաստատվել է ԽՍՀՄ Կոմունիստական կուսակցության խորհրդի կողմից, որին հաջորդել է 1954 թվականի հունվարի 25-ի գերագույն խորհրդի նախագահության որոշումը։ ԽՍՀՄ Սահմանադրության։ 18-րդ հոդվածի համաձայն՝ Խորհրդային Միության հանրապետական սահմանները չեն կարող վերանայվել առանց հանրապետության համաձայնության։ Ղրիմի փոխանցումը հաստատվել է ԽՍՀՄ Գերագույն խորհրդի նախագահության կողմից, չնայած որ նույն իրավական ակտի 33-րդ հոդվածը սահմանափակում էր պետական մարմնի այդ իրավունքը։ Մի քանի օր հետո ԽՍՀՄ ԳԽ-ի հրամանով վերանայվում է Խորհրդային Միության սահմանադրությունը՝ ի դեմս 22-րդ և 23-րդ հոդվածների։


== Ծանոթագրություններ ==
Օոգենեզ

Օոգենեզ (հին հունարեն՝ ᾠόν - ձու և γένεσις - առաջացում), կենդանիների, իգական սեռական բջջի՝ ձվաբջջի առաջացումը։ Ընդգրկում է ձվաբջջի բազմացման, աճման և հասունացման փուլերը, որոնց տևողությունը տարբեր կենդանիների համար տարբեր է։ Միտոզի ճանապարհով բազմացման ժամանակ ավելանում է սեռական բջիջների՝ օոգոնիումների թիվը։ Միտոզի ավարտից հետո նշված բջիջներն անցնում են աճման փուլի և կոչվում 1-ին կարգի օոցիտներ։ Սկզբնական շրջանում օոցիտը մեծանում է աննշան չափով, սակայն կորիզում տեղի են ունենում գենետիկական նյութի ռեդուկցիան նախապատրաստող պրոցեսներ։ Հասունացման կամ մեյոզի շրջանն ընդգրկում է 2 հաջորդական բաժանում, որի հետևանքով քրոմոսոմների թիվը երկու անգամ պակասում է։ Առաջին բաժանման հետևանքով առաջանում են 2-րդ կարգի օոցիտներ և առաջին բևեռային մարմնիկը, երկրորդից հասուն, հետագա զարգացման ընդունակ ձվաբջիջներ՝ քրոմոսոմների հապլոիդ հավաքով, և ) երկրորդային բևեռային մարմնիկը։ Տարբերում են դիֆուզ Օոգենեզ, երբ ձվաբջիջները կարող են գոյանալ մարմնի ցանկացած մասում (սպունգներ, որոշ տափակ որդեր) և տեղակայված Օոգենեզ, երբ ձվաբջիջներն առաջանում են միայն ձվարաններում (մնացած բոլոր կենդանիները)։ Երկու դեպքում էլ օոցիտների աճումը կարող է ընթանալ սոլիտար (առանց օժանդակ բջիջների մասնակցության) կամ ալիմենտար ձևով։ Վերջինս միավորում է նուտրիմենտար և ֆոլիկուլային Օոգենեզ․։ Նուտրիմենտար Օոգենեզի ժամանակ լինում են օոգոնիումներից զարգացող սնող բջիջներ (տրոֆոցիտներ), որոնք առավելագույն զարգացման են հասնում վիտելոգենեզի սկզբում, ապա կազմաՓոխվում են։ Դրանք առկա են շատ միջատների և որոշ որդերի ձվարաններում։ Ֆոլիկուլային Օոգենեզի (բնորոշ է շատ անողնաշարավորների և բոլոր ողնաշարավորներին) դեպքում օժանդակ բջիջները զարգանում են ձվարանի մարմնական (սոմատիկ) բջիջներից։ Օոգենեզ տեղի է ունենում օոգոնիումներում, արքեգոնիումներում կամ սաղմնային պարկում։
Արիել Օրտեգա

Արիել Առնալդո Օրտեգա (իսպ.՝ Ariel Arnaldo Ortega, մարտի 4, 1974(1974-03-04), Libertador General San Martín, Խուխույ, Արգենտինա), արգենտինացի ֆուտբոլիստ, որը հանդես է եկել որպես հարձակվող, կիսապաշտպան։ Խաղացել է Արգենտինայի ֆուտբոլի հավաքականում։


== Կենսագրություն ==
Եղել է «Ռիվեր Փլեյթ» ակումբի սան։ Մի շարք եվրոպական  ակումբներում («Պարմա», «Վալենսիա»,«Սամպդորիա») երկար տարիներ խաղալուց հետո  Օրտեգան 2004 թվականին վերադարձել է Արգենտինա։ Սկզբում հանդես է եկել «Նյուելլս Օլդ Բոյսի» կազմում, իսկ 2006 թվականին ընդգրկվել է «Ռիվերի» կազմում։ 2008 թվականին Կլաուսուրայի գավաթի խաղարկության ընթացքում Օրտեգան խնդիրներ է ունեցել  թիմի նոր ղեկավարի՝ Դիեգո Սիմեոնեի հետ։ Դրա հիմնական պատճառը ռեժիմի խախտումն էր՝ Օրտեգան հակում ուներ ալկոհոլի նկատմամբ։ Նույն թվականի մրցաշրջանի կեսից Օրտեգան հեռացվեց թիմից, սակայն ճանաչվեց չեմպիոն։ 2008 թվականի Ապերտուրայի մրցաշրջանում գործող չեմպիոն «Ռիվերը» զբաղեցրել է վերջին՝ 20-րդ տեղը։ Օրտեգան մեկ տարվա պայմանագիր է կնքել Արգենտինայի երկրորդ դիվիզիոնում հանդես եկող «Ինդեպենդենտե Ռիվադավիա» ակումբի հետ ։ Նա զուգահեռաբար բուժվել է ալկոհոլային կախվածությունից Չիլիի հիվանդանոցներից մեկում։ Թիմի ընտրությունը պայմանավորված էր աշխարհագրական տեղակայությամբ՝ Չիլիի մոտ գտնվող Մենդոսա նահանգի հետ։
2009 թվականին կեսերին Օրտեգան վերադարձել  «Ռիվեր»։ Նրան կանչել է Դիեգո Մարադոնան Գանայի ֆուտբոլի հավաքականի դեմ ընկերական խաղի  համար սեպտեմբերի  30-ին, սակայն նա չի մասնակցել խաղին, քանի որ վնասվածք էր ստացել «Ռիվերի» կազմում, որը նախորդել էր հավաքականի խաղին։
2011 թվականի հունվարի 13-ին Օրտեգան վաձակալության իրավունքով տեղափոխվել է «Օլդ Բոյզ».
2011 թվականի օգոստոսի 10-ին վարձակալության իրավունքով նա տեղափոխվել է Երրորդ արգենտինական դիվիզիոնի Մետրոպոլիտանի պրիմիեր «Դեֆենսորես դե Բելգրանո» ակումբ։
2012 թվականի օգոստոսի 9-ին Օրտեգան հայտարարել է իր ֆուտբոլային կարիերայի ավարտի մասին։


== Նվաճումներ ==
Ռիվեր Փլեյթ

Արգենտինայի չեմպիոն։ Ապերտուրա 1991 (Արգենտինա), Ապերտուրա 1993 (Արգենտինա), Ապերտուրա 1995 (Արգենտինա)|, Կլաուսուրա 2002 (Արգենտինա), Կլաուսուրա 2008 (Արգենտինա)
Լիբերտադորեսի գավաթի գավաթակիր, (1996)Պարմա

Իտալիայի սուպերգավաթի գավաթակիր (1992)Նյուլեյզ Օլդ Բոյզ

Արգենտինայի չեմպիոն Ապերտուրա 2004 (Արգենտինա)Արգենտինայի հավաքական

Պանամերիկյան խաղերի հաղթող (1995)


== Ծանոթագրություններ ==


== Արտաքին հղումներ ==

Վիճակագրություն FIFA-ի կայքում(անգլ.)
Ֆուտբոլիստի էջը National Football Teams կայքում(անգլ.)
Արիել Օրտեգա պրոֆիլը BDFutbol կայքում
River Plate player profile